MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Mis juhtub, kui Iisraelis elav ortodoksne juut
leiab Jeesuse ja võtab Ta oma Messiana vastu?
Või mis juhtub Iisraeli alal elava moslemiga,
kui ta pöördub ristiusku?
Kas Pühal maal üldse saab avalikult evangeeliumi jagada?
Just nende küsimuste üle täna arutlemegi.
Minuga koos on Hannu Lahtinen ja mina olen Sari Palomäki.
Shalom ja tere tulemast vaatama saadet "Märtrite hääl"!
Ja shalom sullegi, Hannu Lahtinen!
Shalom ja tänud! Tore olla taas siin saates.
Nii tore, et oled siin.
Hannu, oled just äsja naasenud Pühalt maalt, Iisraelist.
Mis tundeid sellega seoses endas kannad,
olles nüüd tagasi kodumaal?
Peab tõdema, et igakord seal käies,
miski puudutab sügavalt mu südant.
Sest tegu on ju maaga,
kus on toimunud Piibli kõige kesksemad sündmused.
Me ei käinud küll tavapäraseid turisti-kohti läbi,
aga Nutumüüti ääres Jeruusalemmas sai siiski käidud.
Vaatasin, kuidas paljud ortodoksed juudid
läksid sinna müüri äärde palvetama.
Tegin seda isegi, paludes seal hetke.
Mõtlesin ka sellele, kui härdasti nad seal palusid,
oodates, et kord seal olnud Saalomoni tempel
saaks uuesti üles ehitatud
ja et Messias tuleks.
Osad neist muidugi usuvad ka, et Messias on juba tulnud,
sest Iisraelis on ka mitmes kohas pilt ortodoksi mehest,
kes suri mõned aastad tagasi ja keda nad peavad Messiaks.
Kuid tervikuna oodatakse siiski Tema tulekut.
Üks ortodoksi mees tunnistas mulle, et Jeesus suri
ja ma vastasin: "Vastab igati tõele.
Ta suri siin, aga see on vaid osa loost.
Teine osa loost on see,
et Ta ei jäänud oma hauda, vaid tõusis surnuist."
Kohe Nutumüüri taga asub Templimägi,
mis on moslemite jaoks kolmas kõige püham paik
ja kus nemad siis kuulutavad oma sõnumit.
Seal on kohe suurte tähtedega kirjutatud,
et Jumalal ei ole Poega.
Nad eitavad Jeesuse Kristuse jumalikku olemust ja seda, kes Ta on.
Nii nagu sedagi, et Jeesus suri ristil.
Nad usuvad, et Allah võttis Ta üles taevasse
ja Ta elabki nüüd seal, ilma, et oleks kunagi surnud.
Kuid külastades Jeesuse hauda, puudutas see taaskord mu südant,
kui mõtlesin ka sellele, mida Luuka evangeeliumis öeldakse.
Luuka 24:4-9:
"Ja sündis, et kui nad olid nõutuses selle pärast,
vaata, kaks meest seisid nende juures erevalges rõivas.
Aga kui naised hirmu tundes silmad maha lõid,
ütlesid mehed neile: Mis te otsite elavat surnute juurest?
Teda ei ole siin, ta on üles äratatud.
Tuletage meelde, mida ta teile rääkis juba Galileas,
öeldes, et Inimese Poeg peab antama patuste inimeste kätte
ja risti löödama ja kolmandal päeval üles tõusma.”
Ja naistele tulid meelde Jeesuse sõnad.
Ja pöördudes hauakambri juurest tagasi,
kuulutasid nad kõike seda neile üheteistkümnele
ja kõigile teistele." (Luuka 24:4-9)
See on meie sõnum - Jeesus Kristus löödi risti,
Ta suri Jeruusalemmas meie eest, et meil võiks olla rahu;
Ta tõusis surnuist ja võeti üles taevasse
ja Pühakirja kohaselt tuleb Ta ükskord taas Õlimäele tagasi.
See päev on lähedal ja Jumala Sõna läheb täide.
Iisraelis olles oli muidugi koguaeg tunda
seda kümneid aastaid kestnud konflikti
Iisraeli valitsuse ja palestiinlaste vahel.
Ühes paigas, kus olin mõni päev varem käinud,
toimus taas süütute inimeste pussitamine ja haavamine.
Pidev võitlus küsimuse üle, kellele kuulub Jeruusalemm ja tempel,
mis oli Iisraeli jaoks kõige püham tempel -
Saalomoni tempel.
Täna on seal Templimägi ja moslemite mošee.
Võitlus käib ka maade ja pagulaste eest.
See on üks pidev konflikt ja kõneaine, mis on kestnud aastakümneid.
Nii et tegu on väga tundliku ja plahvatusohtliku paigaga.
Samas aga kogesin sedagi, et Jumal liigub seal.
Ja isegi, et juudid ei näe Messiat selgesti,
kasvab Iisraeli kristlik kogudus siiski.
Mõni aastakümme tagasi oli vaid käputäis neid,
keda kutsutakse messiaanlikeks juutideks.
Nemad siis usuvad, et Jeesus on Messias.
Tänaseks aga on neid mitmeid tuhandeid.
Sama lugu on araablastega - nemadki leiavad Messia.
Nad muide usuvad seda ka Koraani põhiselt,
kus on 11 korda öeldud, et Jeesus on Messias.
Nad lihtsalt ei tea veel, mida see tähendab.
Samas aga on väga palju araablasi, kes leiavad Ta - Iisraeli Messia,
sest Issand ise ilmutab end neile.
Mõeldes sellele kõigele Märtrite Hääle seisukohast,
siis meiegi tööl on juudi juured. - Vastab tõele.
Olles tutvunud Märtrite Hääle rajajate -
Richard ja Sabina Wurmbrand'i looga...
Sabinast muide on peagi film välja tulemas.
Seda siis ajast, kui nad olid veel juudid,
kuigi nad on seda koguaeg olnud.
See, kui hakkad uskuma Jeesusesse, ei tähenda, et sa pole enam juut
nõnda nagu paljud juudid arvavad.
Kuid neil olid juudi juured ja seetõttu nad ka kannatasid palju.
Nende pered saadeti koonduslaagritesse,
kus paljud neist ka surid.
Nii et Märtrite Häälel on ka juudi juured.
Seda on oluline meeles pidada.
Tean, et Soomes on palju neid, kes õnnistavad Iisraeli
ja palvetavad Jeruusalemma eest, paludes kogu nende maale rahu.
See pole asjata.
Ma isegi kuulun nende hulka.
Mäletan, kui mind 4 aastat tagasi Märtrite Hääle juurde tööle kutsuti,
siis mind sütitas eriti see,
et saan olla kaasas sellises misjoniorganisatsioonis,
millel on messiaanlikud juured.
Nii et me ka armastame ja õnnistame Iisraeli.
Demokraatlikus Iisraelis valitseb põhimõtteliselt usuvabadus,
aga kas või kuidas see praktikas väljendub?
Millised reaalsed olukorrad on?
Kuna seal käib palju turiste,
siis vahel see käib ehk närvidelegi,
kui nö pühades paikades on pikad järjekorrad jne.
Ühtlasi on hotellid pidevalt täis, mis on muidugi positiive nende jaoks.
Kui vaadata tänapäeva Iisraeli, võib muidugi tekkidagi küsimus,
et mida Märtrite Hääl veel seal teeb?
Kuid sellega on sama lugu,
kui paljude teiste maadega, kus käib palju turiste -
nendel maadel on kaks eripalet.
Tõsi, ühtpidi valitseb Iisraelis demokraatia.
Samas selline väike asi
nagu taksoga ühest kohast teise liiklemine
või vahel ka bussiga.
Vestlesin ühe noore taksojuhiga, kes oli hästi sümpaatne juudi mees
ja kellega jõudsime ka usuasjadeni.
Küsisin, kas ta tunneb juutide Jeesust, Jeshuat?
Ta vastas: "Eks ma midagi ikka tean
selle põhjal, mida me usuõpetajad on Tema kohta rääkinud."
Ja kui ta sellest siis jagas,
oli see ikka väga kaugel sellest, milline on Piibli Jeesus.
Küsisin, kas ta teab, et Jeesusest on kirjutatud raamat
ja näitasin talle Uut Testamenti.
Ta ilme muutus ja ta vastas: "Me ei tohi seda lugeda."
See on juutide jaoks keelatud raamat.
Iisraelis on päris mitmeid tugevaid juudi organisatsioone,
mis on pöördumise vastased.
Ehk siis nad ei luba,
et evangeelium Jeesusest - nende enda Messiast,
saaks juutidele teatavaks.
Vastasel juhul muudavad nad su elu väga raskeks.
Vastab tõele, et seal on olukordi, mille osas pole üldse lihtne.
Kohtusid selle reisi käigus paljude vanade tuttavatega
ja samas lõid ka uusi kontakte.
Ühtlasi kohtusid ühe isikuga,
kes on aastaid olnud tuttav Märtrite Häälegi jaoks
ja keda oleme aidanud.
Oleme rääkinud temast kui Jeeriko mehest.
Oleme aidanud nii teda kui ta peret, kui neil on olnud tõeliselt raske.
Millised on sealsed palestiinlaste alad
kristlase vaatenurgast vaadatuna?
See on hea eristada neid Palestiina alasid,
mis osaliselt kuuluvad küll Iisraeli valitsusalasse.
Seal on siis ühtpidi Jordani jõe Läänekallas,
kus valitseb väga radikaalne Hamās - islami poliitiline ja usuline partei,
kontrollides Gaza piirkonda.
Kõik need Palestiina ja Gaza alad...
Võib öelda, et viimaste aastate jooksul
on islamistid ja nende poolt viljeletav mõtteviis
võtnud nii palju võimust,
et on tekkinud tohutu viha Lääne ja juutide suhtes.
Isegi, et seal on olnud ka paremaid aegu,
kus juudid ja araablased on üsna lähestikku midagi koos teinud
Ühtlasi on neil siis ka viha kristlaste suhtes.
Üks asi, mida on Araabia maades ja Lähis-Idas väga palju juhtunud,
sh siis ka Läänekaldal ja Gazas, kus meiegi tegutseme,
on see, et kristlasi on seal väga vähe järele jäänud.
Heal juhul 2%.
Kui veel mõnikümmend aastat tagasi oli Petlemm vägagi kristlik linn,
siis täna on seal vaid väike protsent kristlasi.
Sama seis peegeldub kõigilt neilt aladelt,
kus evangeelsete kristlaste arv on vägagi väike.
Kristlased on neis piirkondades muutunud teise järgu inimesteks.
Kui oled kristlane, on raske leida tööd või saada kuhugile õppima.
Seda eriti veel siis,
kui oled moslemina pöördunud ristiusku.
Su elu tehakse peale seda väga raskeks.
Toimuvad nö au mõrvad, millest on Soomeski kuulda olnud.
Ühtlasi sa ei leia tööd või sind vallandatakse töölt.
Õppimisega on raskusi.
Su pere võib sulle viga teha.
Mõeldes Märtrite Hääle tööle seal, siis me palve on olnud:
"Jumal, Sina näed seda sügavat pimedust neis paigus.
Jeesus, tule Sina sinna ja lase oma valgusel paista.
Kingi meile seal eesliini töötajaid, keda toetada."
Nii nagu viimase aasta jooksul
on avanenud sellised võimalused Gazas,
kus toetame erinevaid inimesi.
Gazas elab vist 2000-3000 kristlast
ja me toetame paljusid neist,
kes maksavad kõrget hinda oma usu eest.
Hamas on paljusid neist röövinud ja keegi ei tea neist enam midagi.
Kuid me siis toetame sealseid kristlasi.
Kuid ma tõesti kohtusin ka selle nö Jeeriko mehega - Fabetiga,
kes tuli meiega linna kohtuma.
Ta ei olnud mingi radikaalne moslem.
Ta ise ütles, et ta polnud ei korralik moslem, juut ega kristlane.
No moslem ta siis ikkagi oli, aga mitte just väga süviti.
Kuid oli tore kuulda,
et kui ta sai endale korraga kuskilt Piibli...
See on nii oluline, et inimesed näeksid, kes Jeesus on.
See puudutas teda kui magnetiga, tundes, et selles Jeesuses on midagi.
Nii saigi temast kristlane, mis tõi talle samas raskused kaasa.
Tal on naine ja väikesed lapsed - nad kõik on hüljatud.
Kogu ta suguvõsa hülgas nad.
Neid on vahel kividega loobitud ja ka tappa ähvardatud.
Nii pidid nad põgenema ühte teise linna
ja nende suguvõsa ei tea, kus nad täna elavad.
Ja kuigi ta on üritanud õppima minna,
siis kuuldes tema taustast, visati ta koolist välja.
Ta on üritanud leida tööd, aga ka see on raske.
Taaskord tänu sellele, et ta on hüljanud islami.
Nii oli ka tema palgeilt näha, et ta on palju kannatanud.
Kuid ta palgeilt oli näha sedagi, et ta ei anna alla
ja ta hoiab kinni usust, mille ta on leidnud Jeesuses.
Samas mul polnud aimugi,
et tal on koos üks 20-liikmeline endiste moslemite kamp,
kes käivad salaja eripaigus koos.
Ta õpetab neile Piiblit ja seda, kes Jeesus on
ning nad ka palvetavad koos.
Nii et on suur eesõigus toetada sellist eesliini evangelisti.
Just. Temast on saanud see eesliini evangelist.
Kui see Jeeriko mees kristlaseks sai,
läks ta naine mõneks ajaks ära ja nad elasid lahus.
Tänaseks on ta siiski tagasi tulnud, kuid ei tunne veel Jeesust.
Samas on paljud asjad läinud paremaks,
nii et tasub paluda ka ta naise eest, et temastki võiks saada kristlane.
Samas nende lapsed on kristlased. - Tore.
Vaatame siinkohal ka ühe väikese video su reisist,
kus sa intervjueerid messiaanlikku Etioopia juuti Sakarjast.
Nii et siinkohal see video.
Tere teile kõigile!
Mul on juudi taust ja ma olen pärit Etioopiast.
Olen pärit rabi perest
ja mu unistuseks oli saada rabiks nagu ma vanaisagi seda oli.
Kuid siis juhtus midagi, mis muutis kogu mu elu.
Ma nägin kord tänaval ühte reklaami,
kus oli kirjas:
"Miks me ei loe sünagoogis Jesaja 53. peatükki?"
See on juutide jaoks keelatud peatükk.
Sellest hetkest tekkis mul üks küsimus.
Jeruusalemmas toimus üks konverents.
See kestis 3 päeva
ja see toimus sabati ajal.
Reede õhtul toimus palvekoosolek
ja seal palvekoosolekul
saigi mu elu muudetud.
Juhtus see,
et ma nägin ühe nägemuse,
kus ma nägin tuult, õli ja vett saamas üheks.
Need tulid kiiresti kui lainena
ja puudutasid mu nägu.
Langesin maha.
Ma ei tea, kaua ma seal olin,
aga kui ma püsti tõusin,
oli mu sees Püha Vaimu kindlus,
et Jeesus on Messias ja Ta on juudi rahva Messias.
Sellest hetkest alates
toon au Jeesusele, oma Messiale.
Tahame kuulutada häid sõnumeid oma rahvale,
tõstes kõrgeks Tema nime
ja öeldes: "Õnnistatud olgu see, kes tuleb Issanda nimel."
Etioopia juute kutsutakse Beeta Iisraeliks
ehk Falasi juutideks,
mis tähendab väljaspool olijat või võõrast.
See on pisut kui sõimusõnagi.
Milline nende Etioopia juutide olukord seal Iisraelis on?
Mind on see teema väga huvitanud.
Nad on juba oma nahavärvi tõttu teistest eristuv seltskond.
Olles tutvunud Etioopia juutidega,
keda olen kohanud mitme oma Etioopia reisi jooksul,
siis nende ajalugu ulatub väga kaugele Etioopias.
Lugesin ka Piiblist,
kuidas Seeba kuninganna külastas Saalomoni kuningat
ja kuidas tõenäoliselt selle külastuse tagajärjel
sündis ka üks laps, kes elas siis Etioopias.
Juudid on elanud Etioopias enam kui 2000 aastat
ja on olnud aegu,
kus pooled sealsest rahvast on olnud juudid.
Samas on neil Etioopia juutidel olnud väga raske ajalugu,
sest end kristlaseks nimetavad inimesed
on kiusanud neid taga
ja otsekui sundinud neid pöörduma ristiusku,
mis pole muidugi aktsepteeritav.
Üks neile omane huvitav omadus on see,
et nad loevad viite Moosese raamatut, aga mitte Talmusid,
mis on tänapäeva juudiusu jaoks ülimalt olulised.
Talmud viivad oma õpetuse poolest üsna kaugele Piibli päris sõnumist
ja on seetõttu valele teele viivad.
Lisaks on Iisraelis õhus küsimus, kas Etioopia juudid on ikka juudid?
Selle üle murtakse palju pead.
Olen ise näinud Etioopias seda, et nad praktiseerivad seal juudi usku.
Nad peavad hingamispäeva, loevad Toorat, neil on sünagoogid jne.
Samas arutletakse selle üle, millisest hõimust nad pärinevad jne.?
Nii et erinevad arutelud.
Samas on Piiblis üks hästi huvitav koht,
mille tahaksin siinkohal ette lugeda.
See puudutab Etioopia juute ja prohvet Jesaja räägib neist.
Jesaja 11:11-12 on öeldud nii:
"Ja sel päeval sirutab Issand veel teist korda käe,
et lunastada oma rahva jääki,
kes on järele jäänud Assurist ja Egiptusest,
Patrosest, Etioopiast" ja nii edasi.
"Ta tõstab rahvastele lipu,
kogub Iisraeli hajutatud ja korjab kokku Juuda pillutatud
neljast maailmakaarest."
Selles nimistus mainitakse ka Etioopiat, kas pole?
Nii on jõutud järeldusele, et nad on samuti juudid.
1980'ndatel toimusid suured kampaaniad.
Operatsioon Mooses jne.,
kus Etioopia juudid põgenesid näiteks Sudaani,
kust Iisraeli lennukid lennutasid nad siis Iisraeli.
Ehk nagu Piibel ütles - nad toodi kotka tiivul Pühale maale.
Etioopia juudid elavad oma usku igati Iisraelis välja
ja paljud neist on vägagi religioossed.
Samas on paljudel noortel oma nahavärvi tõttu identiteedikriis.
Neid ei ole kõige paremini vastu võetud,
mistõttu nad on langenud alkoholi ja uimastite küüsi.
Kuid samas on mitmedki neist hakanud pöörduma kristluse poole.
Sellel on küll oma kõrge hind,
sest etioopialaste kogukond on üsna karm nende suhtes
ja nad sattuvad tagakiusu alla.
Paljud on ka pidanud põgenema kodust.
Nii et me Märtrite Häälega siis aitame neid.
Sakarias, keda äsjases videos nägime,
on tõeliselt tore!
Endine rabi, kes kuulutab Messiat ja aitab oma kaaskondlasi.
Me aga saame siis aidata kõiki neid sõpru,
kes on kaotanud oma kodu, kes on pidanud põgenema
ja kes samas kasvavad oma usus.
Nende aitamine on meie jaoks suur au.
Ehk siis Märtrite Hääl teeb väga olulist tööd
toetades ka seda kogudust.
Märtrite Hääl korraldab ka reise "Üks uus inimene".
Seda on korraldatud juba mitmeid aastaid,
va sel aastal, mil see jäi koroona tõttu ära.
Kui olete huvitatud sellest reisist 17.04-27.02.2023,
võtke meiega ühendust ja me saadame teile rohkem infot.
Ühtlasi tahan tutvustada äsja kordustrükist tulnud raamatut -
"Rotterdami viimane juut" (see on soomekeelne raamat).
Väga huvitav ja põnev raamat, mis on tõeline leid!
See räägib II Maailmasõjast ja Euroopast
ning paljude juutide pöördumisest Jeesuse juurde.
Interneti aadress, kust seda tellida: www.marttyyrienaani.fi/kauppa
Raamat maksab 20 + postikulu.
Me kodulehelt saab ka tellida me tasuta ajakirja,
mis ilmub 6 korda aastas.
Soovitan soojalt.
Suur tänu, Hannu,
et jagasid meiega värskeid uudiseid Iisraelist.
Õnnistusi teilegi, head vaatajad
ja vaadake meid ikka järgmistelgi kordadel!
Tõlge: Anne-Ly Raukas